《茅亭观雨中杏花得中字》
宋代·韦骧

茅亭高对杏花丛，漠漠阴云小雨中。蜀锦濯来添润色，燕脂洗雨变轻红。

幽香肯怯残梅妒，腻艳尤便弱柳笼。不放晴阳老芳态，令人曲意度春工。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。雨为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。